google/wiki40b huggingface dataset:
Vana-Pärnu rand

Vana-Pärnu rand on rand Vana-Pärnu linnaosas Pärnu linnas.
2008. aastal avati rannas linnuvaatlustorn.
Rand on osa rannaniidu looduskaitsealast.
Rooba

Rooba oli küla Põlvamaal. Küla jääb tänapäeval Krootuse küla alale. Kihelkondlikult kuulus küla Kanepi kihelkonda.
Tulge homme

Süžee

Kaugest Siberi külast saabub Moskvasse lihtne ja võluv tüdruk Frosja Burlakova. Ta soovib astuda konservatooriumisse, kuid vastuvõtt sellesse õppeasutusse on juba lõppenud. Kuid Frosja ei anna alla ja püüab pääseda professori jutule. Kuna Burlakova on tõesti andekas, siis ta võetaksegi konservatooriumisse vastu.
Nikolai Suursööt (näitleja)

Nikolai Suursööt (aastani 1934 Nikolai Ponomarjov; 12. märts 1899 Orenburgi kubermang – 22. november 1943 Ussollag, Molotovi oblast, Venemaa) oli eesti laulja (bass).
Ta sündis Voskressenskis Orenburgi kubermangus insener Nikolai Ponomarjovi pojana. Ta lõpetas aastal 1917 Tallinna Nikolai I Gümnaasiumi ja aastal 1920 sõjakooli, õppis aastatel 1917–1919 Petrogradi polütehnikumis, teenis aastal 1919 Nikolai Judenitši Loodearmees ja aastani 1921 Eesti armees. Laulmist õppis ta Nikolai Sternbergi ja Armanda degli Abbati-Campodonico juures.
Ta laulis aastast 1923 Estonia teatri kooris, aastatel 1927–1938 oli samas solistiks, hiljem esines külalisena. Ta on tegutsenud kammer- ja oratooriumilauljana. Arreteeriti 27. juunil 1941 Tallinnas, mõisteti tribunali poolt § 58-10 8 aastaks vangilaagrisse, viibis Krasnojarski krais Kraslagis, seejärel Molotovi oblastis Ussollagis, kus ta ka 1943 suri.

Isiklikku

Tema vend Vladimir Suursööt oli arst, venna Mihkli poeg Nikolai Suursööt oli Rootsis arhitekt ja õigeusu preester.
Jaan Audova

Jaan Audova (27. veebruar 1901 Vara vald – 18. november 1992 Valga) oli eesti vaimulik.
Jaan Audova sündis suures peres, kus oli 14 last. Kooliteed sai ta käia I maailmasõjani, sest vendade sõtta võtmise tõttu tuli tal kodus täismehe eest väljas olla. Tema kord püssi alla minna tuli Vabadussõja ajal. Kuid lahinguteni ta siiski ei jõudnud, sest enne allkirjastati Tartu rahuleping. Sõjaväekohustuse täitis ta ratsarügemendis, kus oli orkestrant. Sõjaväest vabanes ta aastal 1923, asudes jätkama poolelijäänud haridusteed Tartu Linna Õhtuses Ühisgümnaasiumis, mille ta lõpetas aastal 1928. Aastal 1933 lõpetas ta Tartu Ülikooli usuteaduskonna. Prooviaastal oli ta Tartu Peetri koguduses Jaan Treumanni juures. Ordineeriti õpetajaametisse 2. septembril 1934 (koos Alfred Toominga, Jüri Kimmeli, Karl Kiiski ja Kristjan Valdmaga).
Aastatel 1934–1936 oli Jaan Audova Tartu Peetri koguduse õpetaja Jaan Treumanni isiklik adjunkt. Aastal 1936 saadeti ta piiskop Hugo Bernhard Rahamägi poolt Hiiumaale. Ta teenis aastatel 1936–1937 Pühalepa Laurentsiuse kogudust ja aastatel 1936–1938 Kärdla Johannese kogudust. Aastatel 1938–1939 oli ta Randvere koguduse asetäitja õpetaja. Aastatel 1939–1944 oli ta Rakke koguduse õpetaja kohusetäitja. Kuna sõjaolukorras lahkus Johannes Oskar Lauri Saksamaale, asus Jaan Audova koos perega Otepääle. Otepää Maarja kogudust teenis ta aastatel 1944–1953. Aastal 1953 asus ta Valka (kuna Paul Uibopuu arreteeriti). Valga Peetri-Luke koguduse õpetaja oli ta aastatel 1953–1977. Aastal 1977 jäi ta emerituuri, kuid aitas kogudust edasi teenida oma pojal Peebul.

Isiklikku

Jaan Audova poeg on vaimulik Peep Audova, tütar Maarja Rooma (1935–2009) oli arstiteadlane ja toitlushügieenik. Tema õde oli kunstnik Ann Audova.
Quinyx

Quinyx WFM on 2005. aastal Erik Fjellborgi poolt Rootsis asutatud tööjõu haldamise rakendus. Esimeseks suuremaks Quinyx'i kasutajaks osutus McDonald's.
Erik Fjellborg töötas poole kohaga McDonald'sis ning avastas vajaduse süsteemi järgi, mis võimaldaks kiireid muudatusi graafikute tegemisel. Töötajatel oli vaja süsteemi vahetuste ja tööaegade taotluste tegemisel. Idee oli luua veebipõhine programm, et personal saaks oma ajakavaga koguaeg kursis olla.
Quinyx on veebipõhine tööjõu haldamise, prognoosimise ja planeerimise rakendus. Quinyx on mõeldud eelkõige tööjõumahukatele organisatsioonidele, mis nõuavad kiireid muudatusi tööjõu planeerimise protsessis. Programm tagab mugava suhtluse töötajate ja tööandjate vahel ning on lihtne ja kasutajasõbralik tuginedes veebiarenduse uusimatele tehnoloogiatele. Rakendus annab töötajatele ligipääsu tööajagraafikutele interneti vahendusel, mis säästab graafikukoostajate aega ja võimaldab keskenduda olulisematele tegevustele.
Eestis esindab Quinyx WFM tarkvaralahendust ettevõte McLean & Laneman OÜ.
Eduard Hasselblatt (advokaat)

Eduard Hasselblatt (ka Paul Eduard Camillo Hasselblatt; 25. oktoober 1885 Juuru kirikumõis, Harjumaa – 13. september 1956 Stockholm) oli Eesti advokaat.
Ta lõpetas Peterburis Püha Peetri Kooli 1907 (Sankt-Petri-Schule) ja 1913. aastal Tartu ülikooli õigusteaduskonna.
Aastail 1927–1940 oli ta vandeadvokaat Rakveres.

Isiklikku

Tema isa Carl Paul Martin Hasselblatt oli Juuru Mihkli koguduse õpetaja, vanaisa Carl Jacob Eduard Hasselblatt oli Kambja koguduse õpetaja.
Andreas Faehlmann

Andreas Faehlmann (ka Fahlmann, Faelmann; 1898 Vladivostok, Venemaa – 10. aprill 1943 Bremen, Saksamaa) oli Eesti lennundusinsener ja purjetaja. 
Ta võistles 1928. aasta suveolümpiamängudel Eesti paadi "Tutti V" meeskonnas, mis võitis 6-meetriste paatide klassis pronksmedali. Meeskonda kuulus ka tema vanem vend Georg Faehlmann.
Elas alates 1928. aastast Saksamaal, töötas alates 1933. aastast Focke-Wulfi ettevõttes lennukidisainerina.

Isiklikku

Tema vanaonu oli Eesti kirjanik ja arst Friedrich Robert Faehlmann.
Heino Torga

Heino Torga (18. märts 1933 Narva – 9. oktoober 2012) oli eesti lavastaja ja näitleja.
Ta lõpetas aastal 1955 Tallinna Draamateatri õppestuudio ja aastal 1967 Leningradi Riikliku Teatri-, Muusika- ja Kinematograafiainstituudi.
Ta oli aastatel 1958–1962 Viljandi teatri Ugala näitleja, aastatel 1967–1970 oli ta samas teatris lavastajaks ja aastatel 1970–1979 peanäitejuht-direktor.
Aastatel 1979–1981 töötas ta Eesti NSV Rahvaloomingu ja Kultuuritöö Teaduslikus Metoodikakeskuses ja aastatel 1981–1986 V. I. Lenini nimelises kultuuri- ja spordipalees. Aastatel 1986–1993 töötas ta Vanalinnastuudios ja aastast 1993 oli ta vabakutseline näitleja.

Isiklikku

Ta oli aastast 1967 abielus näitleja Eili Sillaga. 
Nende tütar Mari Torga on telesaadete toimetaja ja saatejuht.
Eesti-Sloveenia suhted

Eesti-Sloveenia suhted on kahepoolsed suhted Eesti ja Sloveenia vahel.
Kui Sloveenia iseseisvus 25. juunil 1991, siis tunnustas ta 25. septembril 1991 Eesti Vabariiki. Kahe riigi vahelised diplomaatilised suhted said alguse 11. detsembril 1991.
Tegutseb Eesti suursaadik Sloveenias, kes resideerib Prahas. Tegutseb ka Sloveenia suursaadik Eestis, kes resideerib Varssavis. 27. novembril 2015 avas Sloveenia aukonsulaadi Tallinnas.
Eesti-Saami Ühendus

Eesti-Saami Ühendus (lühend ESÜ, harvem nimetatud Eesti-Saami Selts) oli aastal 1988 Tallinnas asutatud kultuuriühendus, kuhu kuulusid saami kultuurist huvitatud ja seda uurivad inimesed.
ESÜ põhikirja järgi oli ühenduse eesmärk "eesti ja saami, ent ka teiste arktiliste rahvaste vaimuvara uurimine, kogumine, säilitamine ja tutvustamine".
ESÜ eestvõttel on Eestis peetud nt saami kultuuri päevi, seminari, konverentse, kontserte.
Ringkonna õigustega linn

Ringkonna õigustega linn (地级市 (diji shi (dìjí shì) 'maa-astme linn') on 2. järgu haldusüksuse tüüp Hiinas.

Koht haldusüksuste hierarhias

Nad jäävad haldusüksuste hierarhias provintside ja maakondade vahele. Sama tasandi haldusüksused on ringkonnad (地区), aimakid (盟) ja autonoomsed ringkonnad (自治州).

Olemus

Ringkonna õigustega linnad ei ole asulad, vaid sisaldavad tavaliselt peale keskuslinna maapiirkondi ja väiksemaid linnalisi asulaid. Peaaegu kõik nad jagunevad mitmeks maakonnaks, maakonna õigustega linnaks ja muudeks 3. järgu haldusüksusteks. Nimelt olid ringkonnad, mille asemele ringkonna õigustega linnad moodustati, suured haldusüksused, kuhu kuulus nii linnalisi asulaid kui ka maapiirkondi. Et eristada ringkonna õigustega linna tegelikust linnast, kasutatakse esimeste kohta sõna 市区 (shiqu (shìqū)) 'linna-ala'.

Levik

Esimene ringkonna õigustega linn moodustati 5. novembril 1983. Nüüdseks on enamik ringkondi asendatud ringkonna õigustega linnadega ning asendamine jätkub praegugi. Praegu on Hiinas 283 ringkonna õigustega linna.
Enamik provintse koosneb täielikult või peaaegu täielikult ringkonna õigustega linnadest. Hiina 22 provintsist ja 5 autonoomsest piirkonnast on ainult 3 provintsis (Yunnan, Guizhou, Qinghai) ja 2 autonoomses piirkonnas (Xinjiang, Tiibeti autonoomne piirkond) üle kolme 2. järgu haldusüksuse, mis ei ole ringkonna õigustega linnad.
Kõige suuremad ringkonna õigustega linnad on Baoding (Hebei provints), Zhoukou (Henan), Nanyang (Henan) ja Linyi (Shandong). igaühes neist on rohkem elanikke kui keskalluvusega linnas Tianjinis.

Võrdlus ringkondade ja aimakkidega

Ringkonnad ja aimakid on "provintside vahevõimud": erinevalt ringkonnaõigustega linnadest ei ole neil rahvakongresse (人大), Hiina rahva poliitilist konsultatiivkonverentsi (政协) ega rahvavalitsust (人民政府). Viimase asemel on neil haldusamet 行政公署. Ringkondade ja aimakkide muutmine ringkonna õigustega linnadeks tähendab kesktasandi tugevnemist, sest ringkonna õigustega linnadel on täielik haldussüsteem (kahe parlamendikojaga, valitsusega ja "valimistega").

Sarnased mõisted

15 suurele ringkonna õigustega linnale on antud allprovintsilinna staatus, mis annab neile palju suurema autonoomia.
Allringkonna õigustega linn on maakonna õigustega linn, mille võimupiirid lähenevad ringkonna õigustega linnade omadele.
Adventistide Koguduste Eesti Liit

Seitsmenda Päeva Adventistide Koguduste Eesti Liit (lühend  AKEL) on Eestis tegutsevaid Seitsmenda Päeva Adventistide kogudusi ühendav koguduste liit.
Adventistide Koguduste Eesti Liidu peakontor asub Tallinnas, Mere puiestee 3. 2018. aastal kuulus liitu 19 kogudust umbes 1400 liikmega.

Ajalugu

AKEL-i esmamainimise aeg on 1917. aasta. Ajalooliselt on kasutatud ka nimesid Seitsmenda Päeva Adventusuühisuste Eesti Liit, Seitsmenda Päeva Adventistide Eesti Liit, Adventistide Koguduste Eesti Liit jt.

Juhtimine

Liidu kõrgeimaks töövormiks on peakoosolek, mis toimub üks kord kolme aasta tagant. Peakoosolekul valitakse liidu ametnikud (president, peasekretär, laekur), liidu tööharude juhid ja nõukogu liikmed.

Kuuluvus organisatsioonidesse

AKEL on Eesti Kirikute Nõukogu liige.
AKEL kuulub Seitsmenda Päeva Adventistide Koguduse Balti Uniooni kaudu Seitsmenda Päeva Adventistide Peakonverentsi Trans-Euroopa Divisjoni.
Sedovi saared

Sedovi saared (vene архипелаг Седова) on saarestik Severnaja Zemlja saarestiku loodeosas Punaarmee väinas Kara meres, Pioneeri saarest lõunas. Saared kuuluvad Venemaale.
Sedovi saared avastas 1930. aastal Otto Schmidti (1891–1956) ekspeditsioon jäälõhkujal "Georgi Sedov". Need said Vene sõjaväelase Sergei Kamenevi auks nime Sergei Kamenevi saared. Aastal 1937 nimetati nad laeva järgi ümber Sedovi saarteks.
Golomjannõi saarel on polaarjaam Golomjannõi.
Knjaz Potjomkin-Tavritšeski

Ajalugu

Soomuslaev Potjomkin ehitati 1898 – 1905 aastail Nikolajevis. Sai nime Tauria vürsti Grigori Potjomkini järgi.
Tuntuks sai äsja lõplikult valminud laev 27. juunist – 7. juulini 1905. a pardal toimunud meeskonnaliikmete mässu tõttu, millest aastaid hiljem vändati ka nõukogude propagandafilm. Mäss algas eeldatavalt probleemidest toiduga (liha sees olid ussid) ja sellest tekkinud vastasseisust laeva juhtkonnaga ning kulmineerus poliitilisel tasemel. Mässu mahasurumine osutus võimudele keerukaks, kuid lõpuks lõppesid mässajatel varud ja nad olid sunnitud sõitma laevaga Rumeeniasse pakku.
Pärast mässu tagasi Venemaale toodud laev nimetati ümber Panteleimoniks. Osales 1. maailmasõjas Musta mere laevastiku koosseisus brigaadi lipulaevana.
Vene kodusõja päevil käis laev sadamas seisvana käest kätte ja jäi lõpuks vähekõlblikuna 1920. a bolševike valdusse. Arvati teenistusest välja ja lammutati 1923–1925.
Novell (ettevõte)

Novell on USA tarkvarafirma.
Põhiliselt tegeleb firma võrgutarkvaraga, näiteks arendatakse operatsioonisüsteeme Novell NetWare ja SUSE Linux (OpenSUSE).
Novell on maailmas suuruselt 22. tarkvarafirma.
Jaala kirikuküla

Jaala on küla Soomes Kymenlaakso maakonnas Kouvola linnas, endise Jaala valla kirikuküla.
Külas asuvad kirik ja bussijaam.
Tallinna Mäekalda Polikliinik

Tallinna Mäekalda Polikliinik oli polikliinik Tallinnas Lasnamäel, aadressil Lasnamäe tänav 8.
Hoone üldpind on 5026 m²; selle projekteeris Vabariiklik Projekteerimise Instituut "Estonprojekt" ning see valmis 1972. aasta sügisel.
Toona kandis asutus nime Harjumäe Haigla Polikliinik ja allus J. Lauristini (Roosikrantsi) tänaval asunud haiglahoonele. Pärast perearstireformi tegutsesid selles hoones ka perearstid.
2001. aastal ühendati polikliinik Ida-Tallinna Keskhaiglaga.
Alates 2007. aasta kevadest seisab maja tühjana.
Meresete

Meresetted ehk merepõhjasetted on maailmamere põhjas asuvad ja seal tekkinud setted. Meresetete koostis sõltub peamiselt nende tekkeviisist ja -kohast.
Meresetteid saab jagada sõltuvalt settiva ainese päritolu järgi terrigeenseiks (sealhulgas vulkaanilised meresetted, mida mõnikord käsitletakse eraldi), biogeenseiks ja keemilisteks.
Diageneesi käigus muutuvad meresetted merelisteks settekivimiteks.
Meresetete pealmistes kihtides ja selle peal elab arvukalt mereselgrootuid. Meresetteis leiab aset bioturbatsioon.
Valle Raidla

Valle Raidla (sündinud 17. juulil 1975 Kehras) on Eesti geoloog.

Elulugu

Lõpetas 1993 Kadrina Keskkooli ja 1999 TPÜ geoökoloogina; tehnikateaduste magister (rakendusgeoloogia) (2003, TTÜ), väitekiri "Eesti Kambriumi-Vendi põhjavee süsinikusisalduse formeerumine ja dateerimine radiosüsiniku meetodiga". 1996–99 TTÜ geoloogia instituudi tehnik, 1999–2004 insener, 2005– erakorraline teadur.

Teadustöö

Uurimisvaldkond: holotseeni setete ja põhjavee radiosüsiniku dateerimine.
Megaminks

Megaminks (inglise keeles megaminx) on korrapärase dodekaeedri kujuga mehaaniline pusle, mis sarnaneb Rubiku kuubikuga.

Kirjeldus

Megaminksil on 12 tahku, millest igal ühel on 11 välja, neist 5 servades, 5 nurkades ja 1 keskel. Megaminksil on 50 liikuvat osa (20 ääretükki ja 30 nurgatükki). Kõikidel tahkudel on üks värv, mis määrab selle tahu värvi lahendatud olekus. Ääretükkidel on kaks värvi ja nurgatükkidel on kolm värvi. Pusle keskmised tükid pöörlevad ega liigu paigast, aga ääre- ja nurgatükke saab liigutada erinevaid külgi keerates. Selle tõttu on megaminksil 1,007 × 10⁶⁸ kombinatsiooni. Eesmärk on keerata segatud megaminksi külgi nii, et igal küljel oleks ainult ühte värvi tükid. Megaminks sarnaneb mehhanismilt Rubiku kuubikuga.
Megaminksi on kaht varianti: üks 12 värviga, teine 6 värviga, kusjuures vastaskülgedel on sama värv. 12 värviga megaminksid on ainukesed, mida lubatakse kasutada Maailma Kuubikuassotsiatsiooni võistlustel.

Ajalugu

Esimene megaminksi taoline pusle (ungari supernoova) valmistati 1982. aastal ja selle leiutajaks oli Szlivka Ferenc. Samal aastal valmis natuke teistsuguse disainiga megaminks, mille autoriks oli Christoph Bandelow ja mida hakkas tootma Meffert.
Ametlikel võistlustel lahendati megaminksi esimest korda 2003. aasta maailmameistrivõistlustel. Eesti võistlustel lahendati megaminksi esimest korda 2010. aasta Eesti meistrivõistlustel.
Seisuga 30. mai 2019 oli megaminksi lahendatud 89 riigis ja 2940 võistlusel ning seda on teinud 14 517 inimest.
Evangeline'i vald

Ajalugu

Vald moodustati 1910. aastal.
Keskkonnaajalugu

Keskkonnajalugu on ajalugu ja ökoloogiat ühendav teadusharu, mis tegeleb loodusmuutuste mõjuga kultuuri ajaloole ning kultuuri toimega ökosüsteemile.
Keskkonnaajalugu laiendab ajaloo käsitlust loodusprotsesside dünaamika lisamisega, vaadates seega kultuuriprotsesse ökosüsteemi raames. 
2019. aasta augustis toimus Tallinnas suur pooletuhande osavõtjaga rahvusvaheline keskkonnaajaloo konverents teemal "Boundaries in/of environmental history", mille korraldajateks olid Eestist Ulrike Plath, Kati Lindström, Kadri Tüür, Linda Kaljundi, Sirli Peda ja Sirje Vägi.
Eduard Maaser

Eduard Maaser (12. detsember 1916 Barnaul – 19. mai 1990 Tartu) oli eesti kunstnik.
Ta õppis aastatel 1929–1930 Hugo Treffneri Gümnaasiumis, lõpetas aastal 1934 Tartus kommertsgümnaasiumi; õppis aastatel 1934–1935 Kõrgemas Kunstikoolis Pallas ja lõpetas 1948. aastal Tartu Riikliku Kunstiinstituudi tahvelmaali erialal.
Ta lõi eriti natüürmorte ning lille- ja maastikupilte, akvarellide ja õlimaalidena, samuti Tartu vaateid. Ta tegi ka palju teaduslikke taimejooniseid 11-köitelise teose "Eesti NSV floora" jaoks (köited 1 2. tr., 2, 3, 4, 7, 10).
MHV 900-klassi patrull-laev

MHV 900-klassi patrull-laev on Taani Kodukaitse Merekodukaitse allüksuste teenistuseks valmistatud patrull-laevaklass. On kasutuses.

Kirjeldus

Laevad on valmistatud MHV 800 -klassi patrull-laevade järeltulijaina aastail 2003 - 2011. MHV on lühend sõnast Merekodukaitse ehk taani keeles Marinehjemmeværnet.
Kokku on valmistatud 12 selle klassi laeva, mis on aktiivses teenistuses. Viimase laeva ristijaks oli Taani kroonprintsess Mary.
Laevad on külastanud ürituste või õppuste raames ka Eestit.
Aet Kiisla

Haridus

1993–1996 õppis Kiisla Virumaa Kõrgkoolis (nüüd Tallinna Tehnikaülikooli Virumaa Kolledž) põhikooli matemaatika ja füüsika õpetaja erialal, 1998–2004 Estonian Business Schoolis avaliku halduse bakalaureuseõppes ning rahvusvahelise ärijuhtimise magistriõppes. Alates 2007. aastast on ta Tartu Ülikooli avaliku halduse doktorant.

Töökäik

1996 töötas Aet Kiisla Kohtla-Järve kultuurimajas ning 1996–2006 Kiili Gümnaasiumis. Alates 2006. aastast on ta tööl Tartu Ülikooli Narva Kolledžis.
Süüria muusika

Süüria muusika on Süürias või süürlaste loodud muusika.
Paul Gerhard Adalbert Willigerode

Isiklikku

Tema vanaisa Adalbert Hugo Willigerode oli Kaarma, Karula ja Tartu Maarja koguduse õpetaja ja aastal 1869 I eesti laulupeo toimkonna juhataja. Tema poeg Adalbert Hugo Willigerode (jun) oli alguses Moskvas ja Volgamaal, hiljem (1923–1939) Jämaja koguduse pastor.
Magalhãesi väin

Magalhãesi väin on väin Lõuna-Ameerika mandri ja Tulemaa saarte vahel, mis ühendab Atlandi ookeani Vaikse ookeaniga. See on kitsas (vähim laius on 2,2 km) ja meresõitjate jaoks kohati ohtlik veetee. Väina pikkus on 575 km, vähim sügavus 20 m.

Magalhãesi väina avastamine

Esimesed teated Magalhãesi väinast pärinevad Hispaania ekspeditsioonilt Fernão de Magalhãesi juhtimisel, mis oktoobris 1520 avastas eurooplastele väina ning sõitis teel Vürtsisaartele (Maluku saartele) sellest kolme laevaga läbi. Magalhães ise nimetas väina Kõigi Pühakute väinaks – Estrecho de Todos Santos.
Intel QuickPath Interconnect

Arhitektuur

QPI on süsteemi mikroarhitektuur, mis on valmistatud kasutades QuickPath tehnoloogiat. Selle eesmärk on protsessori ühendamine emaplaadiga. Protsessor ühendub emaplaadi külge kontaktide kaudu, mille abil saavad seadmed ja protsessor andmeid vahetada. Intel QuickPath Interconnect koosneb 20 punktist punkti andmesiinist (point-to-point data links), mis on suunatud igasse suunda koos eraldatud paariga. Igal ühendusel on edasi-tagasi signaal, kokku on 42 signaali. Iga signaal moodustab erineva kontaktipaari, nii et terviklikult on olemas 84 kontakti, mille abil protsessor ühildub emaplaadiga. 20 andmesiini on jagatud neljaks. 84 kontaktist on kaheksa kontakti mõeldud vigade avastamiseks ning kaheksa andmevõrgustiku päise jaoks. Ülejäänud 64 biti on mõeldud andmete edastuseks.

Uue tehnoloogia eelised

Uue mikroarhitektuuriga kaasneb integreeritud mälu kontroller, mis asub igas mikroprotsessoris. Selle peamiseks eeliseks on mälu ja protsessori vahelise suhtluskiiruse tõstmine. Lisaks on hea see, et Intel QuickPath Interconnecti tehnoloogia lühendab mitme protsessoriga süsteemides seadmete omavaheliseks suhtluseks vajaminevat aega. See pikendab andmeedastuseks vajaminevat aega ning tagab suurema jõudluse. IQP kasutab kuni 6,4 gigabaiti sekundis (GB/s) ühenduvust ning lubab kanali läbilaskvust 25 GB/s, mis on teiste tänapäeval kasutavate lahendustega võrreldes hinnanguliselt kolm korda parem. Peale selle kasutab Intel QuickPath Interconnect Implict Cyclic Redundacny Checki (CRC) tehnoloogiat, mis parandab andmevahetuskvaliteeti ning vähendab kaduma läinud andmete hulka. Arenenud serverite jaoks, mis vajavad suurt stabiilsust, on osadele protsessoritele lisatud komponente, mille ülesandeks on iseeneslik ühenduste parandamine ja vigade vältimine. IQP on eelkõige loodud Inteli uue generatsiooni mikroprotsessorite jõudluse kasvatamiseks.

Ajalugu

Intel QuickPath Interconnect eelkäijaks on esisiin. Esisiini nagu ka IQP eesmärgiks on emaplaadi ja protsessori ühendamine. Esisiiniks nimetatakse keskprotsessori andmesiini, mille kaudu liigub kogu info keskprotsessori (CPU) ja süsteemi muude seadmete (muutmälu, PCI laiendkaart, kõvakettad) vahel. Esisiin on tuntud ka kui ühendus põhjasilla ja protsessori vahel. Esisiini kasutati rohkesti 1990.–2000. aastatel. Kui arvutil on olemas ka protsessoriväline teise taseme (L2) või kolmanda taseme (L3) puhver, siis nad loovad ühenduse protsessoriga tagasiini abil. Tagasiin on kiirem kui esisiin, sest puhvermälud on kiiremad kui tavaline muutmälu. Tagasiin (backside bus) on keskprotsessori ja tavaliselt teise taseme vahemälu vaheline ühendus. Tavaliselt töötab tagasiin keskprotsessori taktsagedusel. Esisiin töötab tavaliselt aeglasemalt kui keskprotsessor ja on seetõttu aeglasem kui tagasiin.
Diana Rennik

Diana Rennik (sündinud 25. märtsil 1985 Jekaterinburgis) on Eesti iluuisutaja.
Diana Rennik oli paarissõitja, tema paariline oli Aleksei Saks. 2006. aasta Torino olümpiamängudel saavutasid nad 17. koha.
Viimati esines Rennik tiitlivõistlustel 2007. aastal. Seisuga veebruar 2010 esines jääsõudes Saksamaal ja mujal Euroopas.
Inimmõju

Inimmõju (loodusele) ehk antropogeenne mõju (loodusele) on inimkonna või mõne tema osa mõju looduskeskkonnale (eeskätt biosfäärile); inimmõju on looduskasutuse paratamatu kaasnähtus.
Ürginimese mõju loodusele oli võrreldav bioloogilise liigi mõjuga, ka kiviajal oli inimmõju kohalik (ülekarjatamine, üleküttimine). Peaasjalikult  tehnika areng]]u tõttu on tänapäeval inimmõju muutunud globaalseks ja ohustab iseenda elukeskkonda. Tehnika arengut võib näha teaduse arengu tulemusena.
Inimmõju võib olla kas tahtlik (nt maaparandus, rekultiveerimine) või tahtmatu (nt metsapõleng, saastamine). Tahtlik inimmõju  võib olla ka positiivne (nt geotehnosüsteem kaudu), tahtmatu on aga enamasti negatiivne.
Inimmõju uurimiseks on loodud mitmeid rahvusvahelisi ühenduse, nt Rooma Klubi, Valitsustevaheline Kliimamuutuste Nõukogu (IPCC), SCOPE.
Ålesundi lennujaam

Ålesundi lennujaam (norra keeles: Ålesund lufthavn, Vigra, IATA: AES, ICAO: ENAL) on rahvusvaheline lennujaam, mis asub ning teenindab Ålesundi, Norras. Lennujaama läbis 2013. aastal 1 007 209 reisijat. Lennujama lendab viis lennufirmat regulaarselt; KLM Cityhopper, Norwegian Air Shuttle, Scandinavian Airlines, Wideroe ja Wizz Air.
Maarja Merivoo-Parro

Maarja Merivoo-Parro (sündinud 25. märtsil 1986 Tallinnas) on eesti ajaloolane ja raadiohääl.
Ta tegutseb Raadio 2 tegevtoimetaja, ETV2 toimetaja, Läti Raadio saatejuhi ning Tallinna Ülikooli nooremteaduri ja õppejõuna. 
Lisaks on ta rahvusvahelise välisbalti mäluorganisatsioonide liidu Baltic Heritage Network juhatuse liige.
2018. aastal kaitses ta Tallinna Ülikooli Humanitaarteaduste instituudis doktoritöö. 
Ta on tegelenud performance-kunsti, moderntantsu ja muusikaga nii instrumentalisti kui vokalistina. Ekke Vasli 2009. aasta filmis "Kalevipoeg" mängis ta Tiit Ojasoo Kalevipoja kõrval Saarepiigat ning episoodiliselt on teda olnud näha ka vend Rasmus Merivoo filmides.  
Maarja Merivoo-Parro kutsus ellu Raadio 2 iga-aastase bändisärgipäeva ja on kuulunud nii Eesti Laulu kui Laulukarusselli žüriisse.